ਪ੍ਰਤਿਗਿਆ (ਨਾਵਲ)
ਪ੍ਰਤਿਗਿਆ () ਭਾਰਤੀ ਨਾਵਲਕਾਰ ਪ੍ਰੇਮਚੰਦ ਦਾ ਲਿਖਿਆ ਇੱਕ ਨਾਵਲ ਹੈ। ਇਸ ਵਿਚ ਦਮ ਘੋਟੂ ਹਾਲਾਤਾਂ ਵਿਚ ਰਹਿਣ ਵਾਲੀ ਭਾਰਤੀ ਔਰਤ ਦੀਆਂ ਮਜਬੂਰੀਆਂ ਅਤੇ ਕਿਸਮਤ ਨੂੰ ਚਿਤਰਿਆ ਗਿਆ ਹੈ। ਨਾਵਲ ਦਾ ਮੁੱਖ ਪਾਤਰ ਰੰਡਾ ਅਮ੍ਰਿਤਰਾਏ ਇੱਕ ਵਿਧਵਾ ਨਾਲ ਵਿਆਹ ਕਰਵਾਉਣਾ ਚਾਹੁੰਦਾ ਹੈ ਤਾਂ ਜੋ ਇੱਕ ਮੁਟਿਆਰ ਦਾ ਜੀਵਨ ਤਬਾਹ ਨਾ ਹੋਵੇ। ਪੂਰਨਾ ਨਾਇਕਾ ਇੱਕ ਲਾਚਾਰ ਵਿਧਵਾ ਹੈ। ਜਿਸ ਸਮਾਜ ਵਿੱਚ ਉਹ ਰਹਿੰਦੇ ਹਨ, ਉਹ ਵਿਧਵਾ ਪੁਨਰ-ਵਿਆਹ ਦੀ ਇਸ ਧਾਰਨਾ ਦੇ ਵਿਰੁੱਧ ਹੈ। ਨਾਵਲ ਵਿਚ ਪ੍ਰੇਮਚੰਦ ਨੇ ਵਿਧਵਾ ਸਮੱਸਿਆ ਨੂੰ ਨਵੇਂ ਰੂਪ ਵਿਚ ਪੇਸ਼ ਕੀਤਾ ਹੈ ਅਤੇ ਇਸ ਦੇ ਬਦਲ ਵੀ ਸੁਝਾਏ ਹਨ। ਇਸ ਪੁਸਤਕ ਵਿਚ ਪ੍ਰੇਮਚੰਦ ਦਾ ਆਖ਼ਰੀ ਅਤੇ ਅਧੂਰਾ ਨਾਵਲ ਮੰਗਲਸੂਤਰ ਵੀ ਹੈ। ਉਹ ਇਸ ਦਾ ਬਹੁਤ ਛੋਟਾ ਹਿੱਸਾ ਹੀ ਲਿਖ ਸਕਿਆ। ਇਹ ਗੋਦਾਨ ਦੇ ਤੁਰੰਤ ਬਾਅਦ ਕੀਤੀ ਰਚਨਾ ਹੈ।